Ackers kies 15 nuwes in beginspan teen PumasMede-kaptein Howard Mnisi op pad doellyn toe (Foto GB Jordaan).jpg Die Goue Leeus se afrigter Johan Ackermann het letterlik 15 veranderinge aangebring aan die beginspan wat die Lions verlede week in die eindstryd teenwoordig het om Saterdag (15:00) op Ellispark teen die Pumas te speel. Nege van die beginspan teen die Hurricanes is by die Springbokgroep betrokke; Warwick Tecklenburg speel in Japan; en die ander vyf is vir die naweek deur Ackermann afgegee. Twee spelers wat in Wellington van die bank af gespeel het, Ross Cronjé en Howard Mnisi, is as gesamentlike kapteins vir die Curriebekerseisoen aangewys. Ondermeer is een van die talle voordele dat daar gewoonlik ŉ aangewese kaptein op die veld sal agterbly by plaasvervanging of in die geval van besering. Jaco van der Walt, Ruan Ackermann, Lourens Erasmus, Jacques van Rooyen, Akker van der Merwe en Corné Fourie was ook in die wedstryd op die bank. Hulle en ook die twee spelers wat die groep na Nieu-Seeland vergesel het maar nie ingespan is nie, Cyle Brink en Sylvian Mahuza, is in die span wat die Pumas pak. Die enigste Springbok in die 22-tal vir Saterdag is Marnitz Boshoff wat op die bank is. Met enkele uitsonderings het die hele groep al op Supervlak uitgedraf. Goue Leeus – Sylvian Mahuza, Koch Marx, Stokkies Hanekom, Howard Mnisi (mede-kaptein), Anthony Volmink, Jaco van der Walt, Ross Cronjé (mede-kaptein), Ruan Ackermann, Cyle Brink, Steph de Witt, Lourens Erasmus, Martin Muller, Jacques van Rooyen, Armand van der Merwe, Corné Fourie. Bank: Ramone Samuels, Justin Ackerman, MB Lusaseni, Victor Sekekete, Dillon Smit, Marnitz Boshoff, Jacques Nel.